Ebbe Ulfeldt

Ebbe Christoffersen Ulfeldt (født 23. desember 1616 på Raabelev, død 30. januar 1682) var en dansk hoffjunker og lensherre, som var i dansk og svensk tjeneste.

Liv og virke 
Han var sønn av riksråd Christoffer Ulfeldt og Maren Urup.

Ulfeldt var utdannet ved Herlufsholm og Sorø Akademi. Etter endt utdannelse og et lengre utenlandsopphold returnerte Ulfeldt til Danmark hvor han var hoffjunker i perioden 1638–42. 

I november 1642 giftet han seg med Hedevig Christiansdatter, datter av Christian IV og Kirsten Munk. Tidligere samme år var han blitt utnevnt til lensherre i Christianstad.  

Under Hannibalfeiden var han øverstbefalende generalmajor i Skåne og han ble senere lensherre på Øsel (Arensborg) og på Bornholm.

Etter Christian IVs død ønsket den nye kongen – Frederik III – å kvitte seg med blant annet Ebbe Ulfeldt og han fikk avskjed fra embetet med begrunnelsen at han hadde drevet bondeplageri. Ulfeldt reiste til Sverige hvor han tilbød sine tjenester til dronning Christina. Han ble senere utnevnt til riksråd og tatt opp i den svenske adelen.

Referanser 

Danske embets- og tjenestemenn
Danske offiserer
Slekten Ulfeldt
Fødsler i 1616
Dødsfall i 1682
Personer fra Kristianstads kommun
Svenske riksråder
Riddere av Elefantordenen